ROMÂNIA
JUDEȚUL TIMIȘ

MUNICIPIUL TIMIȘOARA

BIROUL SALUBRIZARE
Nr. SC2019-
RAPORT DE SPECIALITATE

privind delegarea gestiunii serviciului public de curațare și transport al zăpezii de pe căile publice și menținerea în functiune a acestora pe timp de polei sau îngheț în Municipiul Timișoara și aprobarea Oportunității deciziei de delegare, Caietului de sarcini și anexele la acesta, Acordul - cadru și modelul de Contract subsecvent pentru delegarea gestiunii serviciului public de 
curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara
Având în vedere Expunerea de motive nr. SC2019 _____________________ a Primarului Municipiului Timișoara și Proiectul de hotărâre privind delegarea gestiunii serviciului public de curățare și transport al zăpezii de pe căile publice și menținerea în functiune a acestora pe timp de polei sau îngheț în Municipiul Timișoara și aprobarea Oportunității deciziei de delegare, Caietului de sarcini și anexele la acesta, Acordul - cadru și modelul de Contract subsecvent pentru delegarea gestiunii serviciului public de curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara

Facem următoarele precizări:

În conformitate cu Legea nr. 51/08.03.2006 privind Serviciile comunitare de utilități publice, republicată art. 8, alin. (3): ”În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu:

d)       alegerea modalității de gestiune a serviciilor....

d^1) aprobarea documentaţiei de atribuire, care va include obligatoriu proiectul contractului de delegare a gestiunii ce urmează a fi atribuit şi anexele obligatorii la acestea - în cazul gestiunii delegate;
i) elaborarea şi aprobarea regulamentelor serviciilor, a caietelor de sarcini,  contractelor de furnizare/prestare a serviciilor şi a altor acte normative locale referitoare la serviciile de utilităţi publice, pe baza regulamentelor – cadru, a caietelor de sarcini-cadru, contractelor - cadru de furnizare/prestare ori a altor reglementări - cadru elaborate şi aprobate de autorităţile de reglementare competente.ˮ
Având în vedere prevederile Legii nr. 51/2006, privind serviciile comunitare de utilități publice , art.1, alin. (4): ,,Serviciile de utilități publice fac obiectul unor obligații specifice de serviciu public în scopul asigurării unui nivel ridicat al calității siguranței și accesibilității .........și au următoarele particularități: 
 lit.d) au caracter permanent și regim de funcționare continuu
 lit.h) sunt în responsabilitatea autorităților administrației publice locale

lit.j) modalitatea de gestiune este stabilită prin hotărâri ale autorităților deliberative ale administrației publice locale.ˮ

Având în vedere prevederile Legii nr. 51/2006, privind serviciile comunitare de utilități publice , art.22, alin. (3): ,,Modalitatea de gestiune a serviciilor de utilități publice se stabilește prin hotărâri ale autorităților deliberative ale unităților administrativ-teritoriale, în baza unui studiu de oportunitate, în funcție de natura și starea serviciului, de necesitatea asigurării celui mai bun raport preț/calitate, de interesele actuale și de perspectivă ale unităților administrativ-teritoriale, precum și de mărimea și complexitatea sistemelor de utilități publice.ˮ
Având în vedere Legea nr. 101/25.04.2006 privind Serviciul de salubrizare a localităților, republicată art. 6 alin. (1), lit. h.) prevede: ,,Autoritățile deliberative ale unităților administrativ-teritoriale au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor, având  următoarele atribuţii în domeniu:

……………….. 
h) elaborarea şi aprobarea caietelor de sarcini şi a regulamentelor serviciului, pe baza caietului de sarcini-cadru şi a regulamentului-cadru al serviciului de salubrizare, elaborate de A.N.R.S.C.ˮ
Având în vedere Ordinul A.N.R.S.C. nr. 111/09.07.2007 privind aprobarea  Caietul de sarcini – cadru al serviciului de salubrizare a localităților, punctul 2.2 - Obiectul caietului de sarcini  prevede: ,,Caietele de sarcini vor fi supuse aprobării Consiliilor Locale, Consiliului Genaral al Municipiului București și asociațiilor de dezvoltare comunitară, după caz.ˮ

Prezentăm următoarele aspecte: 
Activitatea de deszăpezire în Municipiul Timișoara, aglomerare urbană cu peste 300.000 de locuitori, trebuie să se desfășoare, în perioada sezonului de iarnă, în mod continuu, fără întreruperi, sincope în funcționare, prin asigurarea și menținerea în stare practicabilă a căilor de circulație și a trotuarelor de pe raza Municipiului Timișoara, pe întreg parcursul iernii, în vederea satisfacerii nevoilor comunității locale,

Obiectul delegării gestiunii serviciului este - Curațare și transport al zăpezii de pe căile publice și menținerea în functiune a acestora pe timp de polei sau îngheț în Municipiul Timișoara și cuprinde următoarele activități:

1. Curățat manual zăpadă 

2. Curățat manual gheață

3. Curățat mecanizat zăpadă și gheață 

4. Combaterea poleiului și a gheții prin stropire cu soluție de clorură de calciu 

5. Combaterea poleiului și a gheții prin stropire cu soluție de sare cu inhibitor 

6. Împrăștiat manual material antiderapant 

7. Împrăștiat mecanic material antiderapant 

8. Încărcat și transportat zăpadă și gheață

9. Curățat guri de scurgere din rețeaua de canalizare

Menționăm faptul că Municipiul Timisoara, în calitate de autoritate contractantă a demarat, în cursul anului 2018, procedura de licitație deschisă pentru atribuirea unui acord cadru de servicii de deszăpezire prin intermediul SEAP, cu termen de deschidere a ofertelor data de 04.12.2018. Intrucât până la termenul limită de depunere oferte nu a fost depusă nici o ofertă, procedura a fost anulată. În continuare, s-a procedat la  lansarea procedurii de negociere fără publicare anunț de participare (conform prevederilor art. 104 alin (1) litera a) din Legea 98/2016),  în aceleași condiții, transmițându-se astfel invitații de participare către operatori economici de profil care prestează activități similare, sau au prestat aceste tipuri de activități în trecut pentru autoritatea contractantă. În urma verificarii ex-ante efectuate de către persoanele împuternicite de ANAP, acestea au dispus la data de 19.12.2018 anularea procedurii de negociere fără publicarea prealabilă a unui anunț de participare. Autoritatea contractantă la data de 21.12.2018 a formulat o cerere de conciliere către ANAP, în baza art.15, alin.(5) din Normele de aplicare a OUG 98/2017. Răspunsul ANAP prin Avizul nr.21985/113/AC/31.01.2019, a condus la anularea de către autoritatea contractantă a procedurii de negociere fără publicarea prealabilă a unui anunț de participare.
Dat fiind cele prezentate mai sus și ținând cont că, la momentul de față, autoritatea contractantă nu mai are în derulare contracte de deszăpezire, se impune demararea unei proceduri privind achiziționarea serviciilor de curățare si transport al zapezii de pe căile publice și menținerea în funcțiune a acestora pe timp de polei sau îngheț în Municipiul Timișoara pentru care este necesar a se aproba delegarea gestiunii serviciului public de curățare și transport al zăpezii de pe căile publice și menținerea în functiune a acestora pe timp de polei sau îngheț, Oportunitatea deciziei de delegare, Caietul de sarcini și anexele la acesta, Acordul - cadru și modelul de Contract subsecvent aferent serviciilor mai sus menționate.  

În concluzie, propunem aprobarea Studiului de oportunitate, Caietului de sarcini cu anexele la acesta, Acordul cadru și modelul de Contract subsecvent pentru delegarea gestiunii serviciului public de curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara
Având în vedere prevederile legale expuse în prezentul raport, apreciem că proiectul de hotărâre privind delegarea gestiunii serviciului public de curățare și transport al zăpezii de pe căile publice și menținerea în functiune a acestora pe timp de polei sau îngheț în Municipiul Timișoara și aprobarea Oportunității deciziei de delegare, Caietului de sarcini și anexele la acesta, Acordul - cadru și modelul de Contract subsecvent pentru delegarea gestiunii serviciului public de curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara, îndeplinește condițiile pentru a fi supus dezbaterii și aprobării plenului consiliului local.

